Public procurement notice: Contract Notice
Published: 2020-11-27
Buyer: Helen Sähköverkko Oy
Country: FI
Contract type: Services
Procedure: Negotiated procedure
CPV classification: 71520000: Construction supervision services
Submission deadline: 2020-12-10
Award criteria: The most economic tender

Technical requirements: Hankinnan kohteena on Helen Sähköverkko Oy:n (jäljempänä tilaaja) sähköverkon (pien-, keskijännite- ja suurjänniteverkon) investointi- ja kunnossapitotöiden valvonta, edellä mainittujen töiden turvallisuuskoordinaattoritoiminta, kolmansille osapuolille tehtäviä 110 kV -verkon risteämälausuntojen ja turvallisuussopimuksien laatimista sekä näiden kolmansien osapuolten työmaiden valvontaa.
Hankinnan kohteena on sähköverkon (pien-, keskijännite- ja suurjänniteverkon) investointi- ja kunnossapitotöiden valvontaa. Hankinta koostuu maanrakennus- ja asennustöiden valvonnasta. Hankintaan ei sisälly 110 kV -sähköasemien prosessilaitteiden investointi- ja kunnossapitotöiden valvonta.
Valvontatyöt voidaan jakaa työnaikaisiin tarkastuksiin sekä valmiin työn laatutarkastuksiin ja vastaanottoihin. Valvontakäynnistä tehdään raportti mobiilivalvontajärjestelmällä (tilaajan Quentic-järjestelmä) tilaajan mallipohjia käyttäen tai muulla tilaajan määrittämällä järjestelmällä. Raportin tulee olla yksiköllinen dokumentti työmaan tarkastuskäynnistä, jossa on riittävissä määrin hyödynnetty hyvälaatuisia valokuvia sekä kommentteja työkohteesta ja käynnissä olevista työvaiheista.
Hankintaan sisältyy lisäksi sekä suunnittelun että toteutuksen aikainen turvallisuuskoordinaattoritoiminta sellaisissa investointi- ja kunnossapitotöissä, joissa valtioneuvoston asetuksen 205/2009 mukaan sellaista edellytetään. Hankintaan ei kuitenkaan sisälly 110 kV -suurjänniteverkon (kaapeli- ja avojohtotyöt) suunnitteluvaiheen turvallisuuskoordinaattoritoiminta eikä 110 kV -sähköasemien prosessilaitteiden investointi -ja kunnossapitotöiden suunnittelu- tai toteutusvaiheen turvallisuuskoordinaattoritoiminta.
Hankintaan sisältyy lisäksi kolmansille osapuolille tehtävät 110 kV -verkon (avojohdot ja kaapelit) risteämälausuntojen ja 110 kV -verkon turvallisuussopimuksien laatiminen sekä näiden työmaiden valvonta ja ohjeistaminen.
110 kV -sähköasemien rakennustöiden, kiinteistöjen rakennustöiden tai muiden, pelkästään rakennustöitä, sisältävien töiden valvonta ja turvallisuuskoordinaattoritoiminta ei sisälly tähän hankintaan. Hankintaan voi sisältyä pienimuotoista rakennustöiden valvontaa, jos se liittyy suoraan sähköverkon investointi- tai kunnossapitotyöhön ja työ tehdään edellä mainittujen töiden yhteydessä.
Tilaaja rakennuttaa investointitöinä pien- ja keskijänniteverkkoa vuositasolla noin 13—15 milj. EUR:n arvosta sisältäen jakelumuuntamoiden uudistamisen ja rakentamisen. Vuositasolla rakennuttamismäärät ovat n. 50 km keskijänniteverkkoa, n. 105 km pienjänniteverkkoa sekä n. 45 muuntamoa. Valvontaa ja turvallisuuskoordinointia vaativia hankkeita on vuodessa n. 650 kpl. Laajempaa valvontaa vaativia kohteita edellä mainitusta kappalemäärästä on arviolta 20 %.
Kunnossapitotöitä rakennutetaan pien- ja keskijänniteverkossa vuositasolla noin 1 milj. EUR:n arvosta. Kunnossapitotöihin lasketaan mukaan verkon viankorjaus ja huolto. Vikahankkeita on kokonaisuudessaan noin 900 kpl vuodessa. Näistä hankkeista valvontaa ja turvallisuuskoordinointia vaativia hankkeita on n. 50 kpl.
110 kV -verkon investointitöitä (kaapeli- ja avojohtotyöt) rakennutetaan seuraavan viiden vuoden aikana arviolta viisi (5) kpl.
110 kV -verkon risteämälausuntoja laaditaan vuodessa n. 25 kpl. 110 kV -verkon turvallisuussopimuksia ja näiden työmaiden valvontaa puolestaan hoidetaan n. 50 kohteen osalta.
Tilaajan tavoitteena on kehittää valvontatoimintaa tämän sopimuksen aikana yhdessä palveluntuottajan ja tilaajan sähköverkkourakoitsijan kanssa, ja palveluntuottajan on sitouduttava tähän kehitystyöhön.
Hankinta on kokonaisuus, jota ei voi jakaa osiin. Helen Sähköverkko Oy:llä on oikeus tehdä kaikkia edellä mainittuja töitä myös itse tai tilata sitä kolmansilta hankinnan kohteen sitä vaatiessa. Edellä arvioidut hankemäärät vaihtelevat vuosittain ja vuodenaikojen mukaan. Tilaaja ei sitoudu tilaamaan toimittajalta tarjouspyynnössä tai sen liitteissä arvioituja määriä.
— Pien- ja keskijänniteverkon verkko- ja sijaintitiedon digitoinnin tarkastaminen (optio on pakollista tarjota).
Valitun sopimuskumppanin on ennen sopimuksen tekemistä toimitettava voimassa olevat tilaajavastuulain mukaiset todistukset, mikäli sopimuskumppani ei kuulu Vastuu Group Oy:n Luotettava Kumppani -palveluun. Todistukset eivät saa olla kolmea (3) kuukautta vanhempia niiden jättöpäivästä lukien. Todistuksia ei tarvitse toimittaa, mikäli tarjoajaehdokas on liittynyt Luotettava Kumppani -palveluun tai tarjoajaehdokas on julkisoikeudellinen yhteisö tai julkinen osakehtiö (oyj). Sopimuskumppanin on liityttävä Vastuu Group Oy:n Luotettava Kumppani -palveluun viimeistään sopimuksen tekemisen yhteydessä. Tarjoajaehdokas noudattaa tilaajavastuulakia. Tarjoajaehdokas/tarjoaja suljetaan pois tarjouskilpailusta, jos tarjoajaa ei ole merkitty kaupparekisteriin, ennakkoperintälain mukaiseen ennakkoperintärekisteriin tai työnantajarekisteriin sekä arvonlisäverolain mukaiseen arvonlisäverovelvollisen rekisteriin, jos laki edellyttää tällaista rekisteröitymistä.
Tarjoajaehdokkaalla on oltava hankinnan kokoon ja laatuun nähden riittävät taloudelliset edellytykset hankinnan suorittamiseen. Tätä ominaisuutta arvioidaan tarjoajan vakavaraisuudesta, maksukykyisyydestä, kannattavuudesta ja luottokelpoisuudesta saatujen tietojen perusteella. Tarjoajaehdokkaan taloudellisen tilanteen on oltava sellainen, että se Suomen Asiakastieto Oy:n ratingluokituksessa on vähintään tyydyttävä+ A+ tai riskiluokka 1—3 tai sen katsotaan tilinpäätösasiakirjojen tai muun (jos tilinpäätöstietoja ei ole, koska yritys on vasta aloittanut toimintansa) vastaavan selvityksen

Eligibility requirements: Valitun sopimuskumppanin on ennen sopimuksen tekemistä toimitettava voimassa olevat tilaajavastuulain mukaiset todistukset, mikäli sopimuskumppani ei kuulu Vastuu Group Oy:n Luotettava Kumppani -palveluun. Todistukset eivät saa olla kolmea (3) kuukautta vanhempia niiden jättöpäivästä lukien. Todistuksia ei tarvitse toimittaa, mikäli tarjoajaehdokas on liittynyt Luotettava Kumppani -palveluun tai tarjoajaehdokas on julkisoikeudellinen yhteisö tai julkinen osakehtiö (oyj). Sopimuskumppanin on liityttävä Vastuu Group Oy:n Luotettava Kumppani -palveluun viimeistään sopimuksen tekemisen yhteydessä. Tarjoajaehdokas noudattaa tilaajavastuulakia. Tarjoajaehdokas/tarjoaja suljetaan pois tarjouskilpailusta, jos tarjoajaa ei ole merkitty kaupparekisteriin, ennakkoperintälain mukaiseen ennakkoperintärekisteriin tai työnantajarekisteriin sekä arvonlisäverolain mukaiseen arvonlisäverovelvollisen rekisteriin, jos laki edellyttää tällaista rekisteröitymistä.